nahid-hub/BLUGE-bengali-wikipedia-section-title-prediction huggingface dataset:
১৯০৫ সালের অক্টোবর ১৬ বঙ্গভঙ্গে ঢাকাকে রাজধানী করে নতুন ‘পূর্ব বাংলা’ ও ‘আসাম’ প্রদেশ সৃষ্টি করা হয়। বঙ্গভঙ্গের ফলে পূর্ব বাংলায় শিক্ষার সবচেয়ে উন্নতি ঘটে। কিন্তু ১৯১১ সালের ১ নভেম্বর দিল্লির দরবারে ঘোষণার মাধ্যমে ১২ ডিসেম্বর বঙ্গভঙ্গ রদ করা হয়। বঙ্গভঙ্গের ফলে পূর্ব বঙ্গে শিক্ষার যে জোয়ার এসেছিল, তাতে অচিরেই ঢাকাতে একটি বিশ্ববিদ্যালয় প্রতিষ্ঠা অবধারিত ছিল। বঙ্গভঙ্গ রদের ফলে সে সম্ভবনা শেষ হয়ে যায়। ১৯১২ সালের ২১ জানুয়ারি ভারতের ভাইসরয় লর্ড হার্ডিঞ্জ ঢাকা সফরে আসেন এবং ঘোষণা করেন যে, তিনি সরকারের কাছে ঢাকায় একটি বিশ্ববিদ্যালয় স্থাপনের সুপারিশ করবেন। ১৯১২ সনের মে মাসে ঢাকা বিশ্ববিদ্যালয় প্রতিষ্ঠার লক্ষ্যে ব্যারিস্টার রবার্ট নাথানের নেতৃত্বে নাথান কমিটি গঠন করা হয়। এ কমিটির ২৫ টি সাবকমিটির রিপোর্টের ভিত্তিতে ভারত সরকার প্রস্তাবিত ঢাকা বিশ্ববিদ্যালয়ের জন্য রুপরেখা স্থির করে। ভারত সচিব ১৯১৩ সালে নাথান কমিটির রিপোর্ট অনুমোদন দেন। কিন্তু, প্রথম বিশ্বযুদ্ধ শুরু হয়ে গেলে, ঢাকা বিশ্ববিদ্যালয় প্রতিষ্ঠা পথে প্রতিবন্ধকতা দেখা দেয়। ১৯১৭ সালের মার্চ মাসে "ইমপেরিয়াল লেজিসলেটিভ কাউন্সিলে" টাঙ্গাইলের ধনবাড়ীর নবাব সৈয়দ নওয়াব আলী চৌধুরী সরকারের কাছে অবিলম্বে ঢাকা বিশ্ববিদ্যালয় বিল পেশের আহ্ববান জানান। ১৯১৭ সালে কলকাতা বিশ্ববিদ্যালয়ের চ্যান্সেলর লর্ড চেমস্‌ফোর্ড কলকাতা বিশ্ববিদ্যালয়ের সমস্যাসমূহ তদন্তের জন্য একটি কমিটি গঠন করেন। সেই কমিশনের উপরই ঢাকা বিশ্ববিদ্যালয় সম্পর্কে পরামর্শ দেবার দায়িত্ব প্রদান করা হয়। এই কমিশনের প্রধান ছিলেন মাইকেল স্যাডলার। কলকাতা বিশ্ববিদ্যালয় কমিশন ("স্যাডলার কমিশন") ঢাকায় একটি বিশ্ববিদ্যালয় প্রতিষ্ঠার সুপারিশ করে। কিন্তু, এ কমিশন ঢাকা বিশ্ববিদ্যালয়কে সরকারি বা স্টেট বিশ্ববিদ্যালয় করার নাথান কমিটির প্রস্তাব সমর্থন করেনি। কিন্তু, ঢাকা কলেজের আইন বিভাগের সহঅধ্যক্ষ ড. নরেশচন্দ্র সেনগুপ্ত পূর্ণ স্বায়ত্বশাসনকে বিশ্ববিদ্যালয়ের মূল শক্তিরূপে অভিহিত করেন। একই কলেজের রাষ্ট্রবিজ্ঞান ও অর্থনীতির অধ্যাপক টি সি উইলিয়ামস অর্থনৈতিক বিষয়ে ঢাকা বিশ্ববিদ্যালয়ের পূর্ন স্বাধীনতা দাবি করেন। কলকাতা বিশ্ববিদ্যালয় কমিশন ঢাকা শহরের কলেজ গুলোর পরিবর্তে বিভিন্ন আবাসিক হলকে ঢাকা বিশ্ববিদ্যালয়ের ইউনিটরুপে গন্য করার সুপারিশ করে। এ ছাড়া বিশ্ববিদ্যালয় কাউন্সিল হাউসের পাঁচ মাইল ব্যাসার্ধ এলাকাকে ঢাকা বিশ্ববিদ্যালয়ের অওতাভুক্ত এলাকায় গন্য করার কথাও বলা হয়। কলকাতা বিশ্ববিদ্যালয় কমিশন ঢাকা বিশ্ববিদ্যালয় প্রতিষ্ঠার ব্যাপারে তেরটি সুপারিশ করেছিল, এবং কিছু রদবদল সহ তা ১৯২০ সালের ভারতীয় আইন সভায় গৃহীত হয়। ভারতের তদানীন্তন গভর্নর জেনারেল ১৯২০ সালের ২৩ মার্চ তাতে সম্মতি প্রদান করেন। স্যাডলার কমিশনের অন্যতম সদস্য ছিলেন লন্ডন বিশ্ববিদ্যালয়ের একাডেমিক রেজিস্টার পি. জে. হার্টগ। তিনি ১৯২০ সালের ১ ডিসেম্বর ঢাকা বিশ্ববিদ্যালয়ের উপাচার্য হিসেবে নিয়োগ প্রাপ্ত হন। ১৯২১ সালের ১ জুলাই ঢাকা বিশ্ববিদ্যালয় আনুষ্ঠানিক ভাবের কার্যক্রম শুরু করে। 

সঠিক অনুচ্ছেদ শিরোনাম কোনটি?
titleA. বিশের দশক
titleB. আশির দশক
titleC. প্রতিষ্ঠার প্রেক্ষাপট
titleD. ঢাকা বিশ্ববিদ্যালয় আইন
উত্তর: titleC
আই.এ পরীক্ষায় উত্তীর্ণ হয়ে নলিনীধর ভট্টাচার্য কাকজান বালক উচ্চ বিদ্যালয়ে শিক্ষকতা আরম্ভ করেন। স্নাতকোত্তর ডিগ্রী লাভ করার পর শিলং-এর সেন্ট এন্থনীজ কলেজে অসমীয়া বিষয়ের প্রবক্তা রুপে প্রায় তিনি বৎসর কার্য নির্বাহ করেন। ১৯৬০ সনে তিনি গুয়াহাটির আর্য বিদ্যাপীঠ কলেজে যোগদান করেন ও ১৯৮৩ সন পর্যন্ত সেখানেই কর্মরত থাকেন। 
সঠিক অনুচ্ছেদ শিরোনাম কোনটি?
titleA. শিক্ষা
titleB. সাহিত্য কৃতি
titleC. কর্মজীবন
titleD. জন্ম ও বাল্যকাল
উত্তর: titleC
কালাম হল ইসলামের একমাত্র ধর্মীয় বিজ্ঞান। আরবিতে এর অর্থ হল আলোচনা এবং দ্বন্দ্ববাদ মাধ্যমে ধর্মতত্ত্ব নীতিমালার সচেষ্ট ইসলামী ঐতিহ্যকে বোঝায়। কালাম বিষয়ের পণ্ডিতদের মুতাকালিম বলা হয়। 

ইসলাম ধর্মের মূল ধর্মবিশ্বাসমতে, একজন ব্যক্তিকে ইসলামে প্রবেশ করতে হলে কিছু মৌলিক বিষয়াদির প্রতি তাকে নিঃশর্ত বিশ্বাস স্থাপন করতে হয়। এ সকল বিষয় দ্বিধাহীন চিত্তে অন্তরে ধারণ ও মুখে স্বীকার করার মাধ্যমেই ব্যক্তি ইসলামে দীক্ষিত হতে পারেন এবং তাকে 'মুসলিম' নামে অভিহিত করা যায়। এ সকল বিশ্বাসকে ইসলামি পরিভাষায় 'আকাইদ' (বিশ্বাসমালা) বলা হয়। 'আকাইদ' একটি আরবি শব্দ, যা বহুবচনের রূপ। একবচনে শব্দটির রূপ দাঁড়ায় 'আকিদাহ' বা 'আকিদা'। ইসলাম ধর্ম শিক্ষা শাস্ত্রে একজন ব্যক্তিকে প্রাথমিক ও মুখ্যভাবে অগ্রাধিকার ভিত্তিতে আকিদা বিষয়ক অধ্যায়সমূহের পাঠ দেয়া হয়ে থাকে।

নিতান্তই ইসলাম ধর্ম বিষয় পাঠ্যসূচীর মধ্যে ঈমান, তাওহীদ, ইসলামের পঞ্চস্তম্ভ, কুরআন শিক্ষা, হাদিস শিক্ষা, ফিকহ, উসূলে ফিকহ, আখলাক প্রভৃতি বিষয় মুখ্য।

ঈমান

ইসলাম শিক্ষা শাস্ত্রে প্রাথমিকভাবে একজন ব্যক্তির মুসলিম হয়ে ওঠার জন্য যেসকল বিষয়ে বিশ্বাস স্থাপন করা জরুরি, সে সব বিষয়ের উপর একটি সম্যকপাঠ উপস্থাপন করা হয়ে থাকে। নির্দিষ্ট কতিপয় আধ্যাত্নিক বিষয়ের উপর প্র্ত্যয় স্থাপন করাকে ইসলামি পরিভাষায় 'ঈমান' (বানান ভেদে 'ইমান' ) বলা হয়ে থাকে। নির্দিষ্ট এসব বিষয়ের উপর ঈমান না থাকলে একজন ব্যক্তি কোন ক্রমেই 'মুসলিম' নামে অভিহিত হতে পারেন না। আধ্যাত্নিক এসব বিষয়ের তালিকা অত্যন্ত দীর্ঘ। তবে, মৌলিক ও প্রাথমিকভাবে ছয়টি বিষয়ের উপর বিশ্বাস স্থাপন করা ইসলামে প্রবেশের জন্য জরুরিঃ আল্লাহ, ফিরিশতা, আসমানি কিতাব, নবী-রাসূল, পরকাল, ভাগ্য।

সঠিক অনুচ্ছেদ শিরোনাম কোনটি?
titleA. তাওহীদ
titleB. আইন
titleC. ধর্মতত্ত্ব
titleD. তাফসীর
উত্তর: titleC
ফ্রাঙ্ক ড্রুস লন্ডনের ডেনমার্ক হিলে ওয়াল্টার উইলিয়াম ড্রুসের সন্তানরূপে জন্মগ্রহণ করেন। ১৮৯১ থেকে ১৮৯৩ সময়কালে মার্লবোরা কলেজে অধ্যয়নকালীন ক্রিকেটের দিকে ঝুঁকে পড়েন। তন্মধ্যে, শেষ মৌসুমে দলকে নেতৃত্ব দিয়েছিলেন। এরপর ১৮৯৩ সালে কেমব্রিজের ট্রিনিটি কলেজে স্থানান্তরিত হন।

খুব স্বল্পসংখ্যক টেস্ট ক্রিকেটার হিসেবে কোন এক অক্সব্রিজ বিশ্ববিদ্যালয় থেকে নিজ গুণে অংশ নিতে পেরেছেন।

তার কাকাতো ভাই এলিয়ট ড্রুস ও ওয়াল্টার ড্রুস এবং কাকা জর্জ ড্রুস প্রথম-শ্রেণীর ক্রিকেটে অংশগ্রহণ করেছেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অবসর
titleC. ব্যক্তিগত জীবন
titleD. প্রথম-শ্রেণীর ক্রিকেটে অংশগ্রহণ
উত্তর: titleC
সৈয়দা রিজওয়ানা হাসান পরিবেশ বিষয়ক সচেতনতা তৈরির কারণে ২০০৭ খ্রিষ্টাব্দে গণপ্রজাতন্ত্রী বাংলাদেশ সরকারের বন ও পরিবেশ মন্ত্রণালয় কর্তৃক প্রথমবারের মতো আয়োজিত ""পরিবেশ পুরস্কার""-এ ভূষিত হোন। তার পরিচালিত সংগঠন বেলা ২০০৩ খ্রিষ্টাব্দে জাতিসংঘের এনভায়রনমেন্ট প্রোগ্রাম ঘোষিত "গ্লোবাল ৫০০ রোল অফ অনার্স" পুরস্কারে ভূষিত হয়। এছাড়া প্রথম বাংলাদেশী হিসেবে ২০০৯ খ্রিষ্টাব্দে তিনি পেয়েছেন 'পরিবেশের নোবেল' খ্যাত ""গোল্ডম্যান এনভায়রনমেন্টাল প্রাইজ""। তার এসব নানামুখি কর্মকান্ডের কারণেই ২০০৯ খ্রিষ্টাব্দে বিশ্বখ্যাত টাইম সাময়িকী তাকে ""হিরোজ অফ এনভায়রনমেন্ট"" খেতাবে ভূষিত করে। এছাড়া তিনি ২০০৮ খ্রিষ্টাব্দে নেপালভিত্তিক "ক্রিয়েটিভ স্টেটমেন্টস এ্যান্ড সাউথ এশিয়া পার্টনারশিপ" প্রদত্ত ""সিলেব্রেটিং ওমেনহুড এওয়ার্ড""প্রাপ্ত দক্ষিণ এশিয়ার প্রথম পাঁচজন নারীর একজন। এছাড়াও তিনি ২০১২ সালে এশিয়ার নোবেল পুরস্কার হিসেবে বিবেচ্য ফিলিপাইনভিত্তিক রামোন ম্যাগসেসে পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. ব্যক্তিজীবন
titleB. কর্মজীবন
titleC. সম্মাননা
titleD. আবু বকর সিদ্দিকি অপহরণ
উত্তর: titleC
একাধিক হিন্দু ধর্মীয় সংগঠন ও রাজনৈতিক দল রাম জন্মভূমি চত্বরে রাম মন্দির নির্মাণের দাবি তুলেছিলেন। উক্ত চত্বরে বাবরি মসজিদ নামে একটি মসজিদ ছিল। হিন্দু সংগঠনগুলির দাবি অনুসারে, মুঘল সম্রাট বাবর রাম জন্মভূমিতে রামের আদি মন্দিরটি ধ্বংস করে বাবরি মসজিদ নির্মাণ করেছিলেন। হিন্দু ধর্মীয় সংগঠন বিশ্ব হিন্দু পরিষদ (ভিএইচপি) ও রাষ্ট্রীয় স্বয়ংসেবক সংঘ (আরএসএস) এবং দেশের প্রধান হিন্দু জাতীয়তাবাদী রাজনৈতিক দল ভারতীয় জনতা পার্টি (বিজেপি) এই ইস্যুটি উত্থাপন করে। ১৯৯২ সালে ভিএইচপি বাবরি মসজিদের কাছে একটি মিছিল বের করেছিল। মিছিলে অংশগ্রহণকারীরা মসজিদটি ধ্বংস করে দেয়। এর ফলে ভারতে হিন্দু ও মুসলমানের মধ্যে দাঙ্গা বেধে যায়।

সঠিক অনুচ্ছেদ শিরোনাম কোনটি?
titleA. ২০১০ অযোধ্যা রায়
titleB. পাদটীকা
titleC. প্রতিষ্ঠা
titleD. অযোধ্যা বিবাদ
উত্তর: titleD
বমবার্ডলার ড্যাশ-৮-কিউ৩০০ বিমানটি ৫০টি আসন রয়েছে যার প্রত্যেকটি সুলভ শ্রেণীর ও ২-২ বিন্যাসে সাজানো আছে। প্রত্যেকটি আসনের পিচ ৩২" করে।

বোয়িং ৭৩৭-৭০০ বিমানটিতে মোট ১২৬ জন যাত্রী ভ্রমণ করতে পারে যার মধ্যে ১২ টি আসন বিজনেস ক্লাসের এবং বাকীগুলি সুলভ শ্রেণীর। বিজনেস ক্লাসের আসনগুলি ২-২ বিন্যাসে সাজানো ও প্রতিটি আসনের পিচ ৪৫" এবং সুলভ শ্রেণীর আসনগুলির বিন্যাস ৩-৩ ও এই আনগুলির পিচ ৩৩"।

সঠিক অনুচ্ছেদ শিরোনাম কোনটি?
titleA. আসন বিন্যাস
titleB. সেবা এবং সুযোগসুবিধা সমূহ
titleC. গন্তব্যসমূহ
titleD. বিমান বহর
উত্তর: titleA
সড়ক দুর্ঘটনা বিশ্বের ৮ নম্বর মৃত্যুর কারণ, স্বাস্থ্যের জন্য মারাত্মক একটি বোঝা। প্রতি বছর সারাবিশ্বে প্রায় ১.২৫ মিলিয়ন মানুষ সড়ক দুর্ঘটনার শিকার হয় এবং তাদের জীবন থেমে যায়। ২০-৫০ মিলিয়ন মানুষ মুটামুটিভাবে আহত হয়, অনেকে সারা জীবনের জন্য পঙ্গু হয়ে যায়। নেপালে সড়ক দুর্ঘটনা হলো -এর তালিকায় ৮ নম্বরে এবং সেইসাথে সংক্রমক ও অসংক্রমক ব্যধির বাইরে অকাল মৃত্যুর কারণের তালিকাতেও ৮ নম্বরে।

নেপালে সড়ক দুর্ঘটনার সবচেয়ে বেশি ঘটে থাকে মূলত বাস দুর্ঘটনার কারণে। দেশটির ভূ-প্রকৃতির কারণে পার্বত্য অঞ্চলগুলোতে সবচেয়ে বেশি বাস দুর্ঘটনা ঘটে থাকে এবং এই দুরপাল্লার রাস্তা প্রতি বছর ৩১% মৃত্যু ও মারাত্মকভাবে আহত হবার জন্য দায়ী। রাজধানী কাঠমান্ডুতে অন্যান্য শহর ও নিম্নভূমির তুলনায় সবচেয়ে বেশি মোটরসাইকেল, মাইক্রো-বাস, কার ইত্যাদির দুর্ঘটনা ঘটে। রাজধানীতে সড়ক দুর্ঘটনার পরিমাণ সারা দেশের দুর্ঘটনার প্রায় ৫৩.৫±১৪.১। ১৫ এবং ৪০ বছর বয়সী মানুষের দলই সবচেয়ে গুরুতরভাবে আক্রান্ত দল, এরপরই রয়েছে ৫০-এর উপরের বয়সী এবং তাদের বেশিরভাগই পুরুষ যা তাদের প্রতিবন্ধিতা অভিযোজিত জীবনকালের ৭৩%। ২০১৭-২০১৮ অর্থবছরে বাগমাটি এলাকায় সর্বমোট নিবন্ধন করা গাড়ির সংখ্যা ছিল ১২৯,৫৫৭ যা দেশের মোট গাড়ির ২৯.৬%।

নিচের ছকে ২০০৫ থেকে ২০১৩ সাল পর্যন্ত প্রতি ১০,০০০ গাড়িতে মরণঘাতি দুর্ঘটনার সংখ্যা তুলে ধরা হলো

"উৎস: সড়ক দুর্ঘটনা নথি, ট্রাফিক পরিচালকের দপ্তর, নেপাল পুলিশ" 
সঠিক অনুচ্ছেদ শিরোনাম কোনটি?
titleA. অবকাঠামোগত স্বাস্থ্যসেবা
titleB. মাতৃস্বাস্থ্য
titleC. এইচআইভি/এইডস
titleD. নেপালের সড়ক দুর্ঘটনা
উত্তর: titleD
সমগ্র কারাবাখের জনসংখ্যা সম্পর্কে প্রথম দিকের বস্তুগত সংখ্যা কারাবাখ খানতের বিলোপ সংক্রান্ত ১৮২৩ সালের আদম শুমারি থেকে পাওয়া যায়। প্রাক্তন আর্মেনীয় রাজত্বগুলির অঞ্চলে, ৯০.৮% গ্রাম আর্মেনীয় হিসাবে রেকর্ড করা হয়েছিল, অন্যদিকে ৯.২% তাতার বা কুর্দি হিসাবে রেকর্ড করা হয়েছে। পূর্বের আর্মেনীয় রাজত্বগুলির জনসংখ্যা সমগ্র কারাবাখের জনসংখ্যার প্রায় ৮.৪%।

২০১৫ সালের আদমশুমারি অনুসারে আর্টশাখের জনসংখ্যা হল ১৪৫,০৫৩ জন, এর মধ্যে ১৪৪,৬৮৩ জন আর্মেনীয় এবং ২৩৮ জন রাশিয়ান, এবং অন্যান্য লোকজন রয়েছে।

সঠিক অনুচ্ছেদ শিরোনাম কোনটি?
titleA. আধুনিক যুগ
titleB. ব্যুৎপত্তি
titleC. জনসংখ্যার উপাত্ত
titleD. ভূগোল
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৩ নং সুজাপুর বিধানসভা কেন্দ্রটি আলিপুর-১, আলিপুর-২, বামনগ্রাম মশিমপুর, গয়েশবাড়ি, জালালপুর, জালুয়া বাধল, কালিয়াচক, মোজামপুর, নওদা যদুপুর, সিলামপুর-১, সিলামপুর-২ এবং সুজাপুর গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।

সুজাপুর বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ২০১১
titleB. নির্বাচনী ফলাফল
titleC. এলাকা
titleD. ১৯৫৭-১৯৭২
উত্তর: titleC
রবীন্দ্রনাথ ঠাকুর মোট বারো বার বিশ্বভ্রমণে বেরিয়েছিলেন। ১৮৭৮ থেকে ১৯৩২ সালের মধ্যে তিনি পাঁচটি মহাদেশের ত্রিশটিরও বেশি দেশ ভ্রমণ করেন। প্রথম জীবনে দুই বার (১৮৭৮ ও ১৮৯০ সালে) তিনি ইংল্যান্ডে গিয়েছিলেন। ১৯১২ সালে ব্যক্তিগত চিকিৎসার জন্য তৃতীয়বার ইংল্যান্ডে গিয়ে ইয়েটস প্রমুখ কয়েকজন ইংরেজ কবি ও বুদ্ধিজীবীদের কাছে সদ্যরচিত "গীতাঞ্জলি" কাব্যের ইংরেজি অনুবাদ পাঠ করে শোনান। কবিতাগুলি শুনে তারাও মুগ্ধ হয়েছিলেন। ইয়েটস স্বয়ং উক্ত কাব্যের ইংরেজি অনুবাদের ভূমিকাটি লিখে দিয়েছিলেন। এই ভ্রমণের সময়েই "দীনবন্ধু" চার্লস ফ্রিয়ার অ্যান্ড্রুজের সঙ্গে রবীন্দ্রনাথের পরিচয় ঘটে। ১৯১৩ সালে সুইডিশ অ্যাকাডেমি তাকে নোবেল পুরস্কারে সম্মানিত করে। ১৯১৬-১৭ সালে জাপান ও মার্কিন যুক্তরাষ্ট্রে গিয়ে রবীন্দ্রনাথ সাম্রাজ্যবাদ ও উগ্র জাতীয়তাবাদের বিরুদ্ধে কতকগুলি বক্তৃতা দেন। এই বক্তৃতাগুলি সংকলিত হয় তার "ন্যাশনালিজম" (১৯১৭) গ্রন্থে। তবে জাতীয়তাবাদ সম্পর্কে রবীন্দ্রনাথের বিরূপ মতামত উক্ত দুই দেশে সেই সফরকালে প্রত্যাখ্যাত হয়েছিল। ১৯২০-২১ সাল নাগাদ আবার ইউরোপ ও মার্কিন যুক্তরাষ্ট্র সফরে যান কবি। এই সফরের সময় পাশ্চাত্য দেশগুলিতে তিনি সংবর্ধিত হয়েছিলেন। ১৯২৪ সালে রবীন্দ্রনাথ যান চীন সফরে। এরপর চীন থেকে জাপানে গিয়ে সেখানেও জাতীয়তাবাদবিরোধী বক্তৃতা দেন কবি। ১৯২৪ সালের শেষের দিকে পেরু সরকারের আমন্ত্রণে সেদেশে যাওয়ার পথে আর্জেন্টিনায় অসুস্থ হয়ে কবি ভিক্টোরিয়া ওকাম্পোর আতিথ্যে তিন মাস কাটান। স্বাস্থ্যের কারণে পেরু ভ্রমণ তিনি স্থগিত করে দেন। পরে পেরু ও মেক্সিকো উভয় দেশের সরকারই বিশ্বভারতীকে ১,০০,০০০ মার্কিন ডলার অর্থসাহায্য প্রদান করেছিল। ১৯২৬ সালে বেনিতো মুসোলিনির আমন্ত্রণে ইতালি সফরে গিয়েছিলেন রবীন্দ্রনাথ। প্রথমে মুসোলিনির আতিথেয়তায় মুগ্ধ হলেও, পরে লোকমুখে তার স্বৈরাচারের কথা জানতে পেরে, মুসোলিনির কাজকর্মের সমালোচনা করেন কবি। এর ফলে উভয়ের মধ্যে বন্ধুত্বপূর্ণ সম্পর্কে ছেদ পড়ে। এরপর রবীন্দ্রনাথ গ্রিস, তুরস্ক ও মিশর ভ্রমণ করে ভারতে ফিরে আসেন।

১৯২৭ সালে সুনীতিকুমার চট্টোপাধ্যায়সহ চার সঙ্গীকে নিয়ে রবীন্দ্রনাথ গিয়েছিলেন দক্ষিণ-পূর্ব এশিয়া সফরে। এই সময় তিনি ভ্রমণ করেন বালি, জাভা, কুয়ালালামপুর, মালাক্কা, পেনাং, সিয়াম ও সিঙ্গাপুর। ১৯৩০ সালে কবি শেষবার ইংল্যান্ডে যান অক্সফোর্ডে হিবার্ট বক্তৃতা দেওয়ার জন্য। এরপর তিনি ভ্রমণ করেন ফ্রান্স, জার্মানি, সুইজারল্যান্ড, সোভিয়েত রাশিয়া ও মার্কিন যুক্তরাষ্ট্র। ১৯৩২ সালে ইরাক ও পারস্য ভ্রমণে গিয়েছিলেন কবি। এরপর ১৯৩৪ সালে সিংহলে যান রবীন্দ্রনাথ। এটিই ছিল তার সর্বশেষ বিদেশ সফর।

রবীন্দ্রনাথ যেসকল বইতে তার বিদেশ ভ্রমণের অভিজ্ঞতাগুলি লিপিবদ্ধ করে রাখেন সেগুলি হল: "" (১৮৮১), "" (১৮৯১, ১৮৯৩), "" (১৯১৯), "যাত্রী" ("" ও "জাভা-যাত্রীর পত্র", ১৯২৯), "" (১৯৩১), "পারস্যে" (১৯৩৬) ও "পথের সঞ্চয়" (১৯৩৯)। ব্যাপক বিশ্বভ্রমণের ফলে রবীন্দ্রনাথ তার সমসাময়িক অরিঁ বের্গসঁ, আলবার্ট আইনস্টাইন, রবার্ট ফ্রস্ট, টমাস মান, জর্জ বার্নার্ড শ, এইচ জি ওয়েলস, রোম্যাঁ রোলাঁ প্রমুখ বিশিষ্ট ব্যক্তিবর্গের সঙ্গে সাক্ষাতের সুযোগ পেয়েছিলেন। জীবনের একেবারে শেষপর্বে পারস্য, ইরাক ও সিংহল ভ্রমণের সময় মানুষের পারস্পরিক ভেদাভেদ ও জাতীয়তাবাদ সম্পর্কে তার বিতৃষ্ণা আরও তীব্র হয়েছিল মাত্র। অন্যদিকে বিশ্বপরিক্রমার ফলে ভারতের বাইরে নিজের রচনাকে পরিচিত করে তোলার এবং বহির্বিশ্বের সঙ্গে রাজনৈতিক মতবিনিময়ের সুযোগও পেয়েছিলেন তিনি।

সঠিক অনুচ্ছেদ শিরোনাম কোনটি?
titleA. বিশ্বভ্রমণ
titleB. নাট্যসাহিত্য
titleC. যৌবন (১৮৭৮-১৯০১)
titleD. চিত্রকলা
উত্তর: titleA
১৯৯৬ বিশ্বকাপে ভারত, পাকিস্তান ও শ্রীলঙ্কা যৌথভাবে স্বাগতিক দেশের মর্যাদা পায়। প্রতিযোগিতার কোন খেলা আয়োজনের পূর্বেই বিতর্ক তুঙ্গে পৌঁছে। অস্ট্রেলিয়া এবং ওয়েস্ট ইন্ডিজ দল জানুয়ারি, ১৯৯৬ সালে তামিল টাইগার্সের কেন্দ্রীয় ব্যাংকে বোমাবর্ষণের ঘটনায় নিরাপত্তা নিয়ে প্রশ্ন তোলে। শ্রীলঙ্কা কর্তৃপক্ষ দল দু’টোর জন্য সর্বোচ্চ নিরাপত্তা ব্যবস্থা প্রদানের ঘোষণা দেয়। আন্তর্জাতিক ক্রিকেট কাউন্সিল কর্তৃপক্ষও দেশটি নিরাপদ বলে ঘোষণা দেয়। ব্যাপক আলোচনা হওয়া স্বত্ত্বেও অস্ট্রেলিয়া এবং ওয়েস্ট ইন্ডিজ নির্ধারিত খেলায় অংশ নেয়নি। ফলে, আইসিসি উভয় খেলায় শ্রীলঙ্কা দলকে বিজয়ী ঘোষণা দেয় ও স্বয়ংক্রিয়ভাবে দলটি কোয়ার্টার-ফাইনাল খেলার যোগ্যতা অর্জন করে।

সঠিক অনুচ্ছেদ শিরোনাম কোনটি?
titleA. গ্রুপ-পর্ব
titleB. সেমি-ফাইনাল
titleC. নক-আউট পর্ব
titleD. স্বাগতিক দেশ
উত্তর: titleD
বাঙালি অভিনেতা সৌমিত্র চট্টোপাধ্যায় বলেন, “আমি বিশ্বাস করতে পারছি না যে ঋতুপর্ণ আর নেই। এই খবরটা মেনে নেওয়া খুব কঠিন। আমরা একজন অত্যন্ত সম্ভাবনাময় পরিচালককে অকালে হারালাম।” ঋতুপর্ণর " তিতলি" ও " দোসর" ছবির নায়িকা কঙ্কনা সেনশর্মা বলেন, এটা তার ব্যক্তিগত ক্ষতি। অভিনেতা অরিন্দম শীল এই দিনটাকে জাতীয় শোকের দিন হিসেবে পালন করার আর্জি জানান। দেব বলেন, এই খবর শুনে তিনি হতবাক।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. বিজ্ঞাপন দুনিয়ায়
titleC. চলচ্চিত্র পরিচালনা
titleD. বাংলা চলচ্চিত্র শিল্প
উত্তর: titleD
আওরা শব্দটি মূলত আরবি আওর ধাতু থেকে এসেছে যার অর্থ অপরিপক্কতা, অসম্পূর্ণতা, ত্রুটি, দূর্বলতা, নগ্নতা| সবচেয়ে বেশি যে অর্থটি ব্যবহৃত হয় তা হল নগ্নতা| এটি ব্যবহারিকভাবে দুইটি অর্থ প্রকাশ করে, 
পাকিস্তানে ব্যবহৃত আওরাত শব্দটিও আওরাহ থেকে উৎপন্ন হয়েছে যার দ্বারা মহিলাদেরকে বুঝানো হয়| এছাড়া তুর্কি ভাষায়, মহিলা এবং স্ত্রী উভয় অর্থেই পৃথকভাবে শব্দটি ব্যবহূত হয়|

সঠিক অনুচ্ছেদ শিরোনাম কোনটি?
titleA. পুরুষ ও মহিলাদের আওরার পার্থক্য
titleB. শব্দতত্ত্ব
titleC. কুরআনে আওরাহ'র বিবরণ
titleD. মহিলা
উত্তর: titleB
বেলফোর ঘোষণা এমন একটি প্রকাশ্য বিবৃতি; যা ১৯১৭ সালে প্রথম বিশ্বযুদ্ধের সময় ফিলিস্তিনে "ইহুদী জনগোষ্ঠীর জন্য জাতীয় আবাসস্থল" হিসেবে নির্ধারিত হবে- এই মর্মে ঘোষণাপত্রে বলা হয়। এই প্রস্তাবনা অটোমান সাম্রাজ্যের বিভাজনের অংশ হিসেবে পরবর্তীতে লীগ অব নেশন একে স্বীকৃতি দেয়। ১৯১৭ সালে সেখানে মোট জনগোষ্ঠীর ৮ শতাংশ ছিল ছিল ইহুদী। কিন্তু ১৯৪৭ সালে মোট ভূমির সাত শতাংশে জনগোষ্ঠীর এক তৃতীয়াংশে ইহুদীরা উন্নতি হয়। সেই বছরে জাতিসংঘ তাদের বিভাজন পরিকল্পনায় জমির ৫৬% ইহুদি জনগোষ্ঠীর জন্য বরাদ্দ রাখে; যা আরব জাতিগোষ্ঠী দ্বারা প্রত্যাখান হয়। দুই পক্ষ থেকে সহিংসতা বাড়তে থাকে; যা ইসরাইল স্বাধীনতা ঘোষণা করার পরে প্রতিবেশী আরব দেশগুলো দ্বারা একটি পূর্ণমাত্রার যুদ্ধে পরিণত হয়। সেসময় ফিলিস্তিন তাদের বরাদ্দের চেয়ে বেশি নিয়ে মোট ৭৮ শতাংশ ভূমি দখল করে এবং স্থানীয় আরব জনগোষ্ঠীর বেশিরভাগকেই তারা বিতাড়িত করে।ফিলিস্তিন উদ্বাস্তুদের সংখ্যা ইসরায়েলের মতে ৫,০০,০০০ তবে ইউএনপিআরের মতে তা ৯,১০,০০০।—প্রতিবেশী দেশগুলোতে যেসব ফিলিস্তিনি উদ্বাস্তু শিবিরে বাস করছেন, তাদের ভবিষ্যৎ প্রজন্মের জাতীয়তা প্রশ্নের মুখে পরেছে। এরপর বেশিরভাগ জমি ৮,৫০,০০০ ইহুদীদের জন্য বরাদ্দ; যাদের কেও আরব দেশ থেকে বিতাড়িত হয়ে অথবা অভিবাসী হিসেবে আসতে থাকে।

পশ্চিম তীর এবং গাজা ১৯৬৭ সালের ছয় দিনের যুদ্ধের মাধ্যমে দখল করা হয়। ১৯৬৭ সালের যুদ্ধের পর আন্তর্জাতিক আইন লঙ্ঘন ইসরায়েল অধিকৃত এলাকায় আস্তে আস্তে বসত নির্মাণ শুরু করে।জাতিসংঘের নিরাপত্তা পরিষদে জাতিসংঘের মধ্যপ্রাচ্য বিষয়ক প্রতিনিধিনিকোলাই ম্লাদেনভ ২০১৫ সাল থেকে বারংবার উল্লেখ করেছেন "বিপদ বাড়ছে এবং মধ্যপ্রাচ্যে কোনো শান্তি প্রক্রিয়াই চলছে ন"া।

সঠিক অনুচ্ছেদ শিরোনাম কোনটি?
titleA. অঞ্চল এবং সীমানায়
titleB. বহিঃস্থ সংযোগ
titleC. প্রেক্ষাপট
titleD. জেরুজালেমর অবস্থান
উত্তর: titleC
প্রকৃত কোষগুলো আকারে একটি আদর্শ আদি কোষের ন্যূনতম ১০ গুণ বড় এবং এর আয়তন আদি কোষের তুলনায় সর্বোচ্চ ১০০০ গুণ পর্যন্ত বেশি হতে পারে। আদি এবং প্রকৃত কোষের মধ্য মূল পার্থক্য হচ্ছে, আদি কোষের মধ্যে ঝিল্লি দ্বারা আবৃত কক্ষ থাকে যার মধ্যে নির্দিষ্ট বিপাকীয় কার্যাবলী সম্পাদিত হয়ে থাকে। এর মধ্যে সবচেয়ে উল্লেখযোগ্য হচ্ছে কোষ নিউক্লিয়াস যার মধ্যে প্রকৃত কোষের ডিএনএ অবস্থান করে। নিউক্লিয়াস একটি ঝিল্লি দ্বারা বেষ্টিত কক্ষ হিসেবে চিহ্নিত হতে পারে। এই নিউক্লিয়াসের কারণেই প্রকৃত কোষ তার ইংরেজি নামটি পেয়েছে। ইরেজি নাম "ইউক্যারিয়টিক"-এর অর্থ "প্রকৃত নিউক্লিয়াস"। অন্যান্য পার্থক্যের মধ্যে রয়েছে:

সঠিক অনুচ্ছেদ শিরোনাম কোনটি?
titleA. কোষের গঠন
titleB. আদি কোষ(prokaryotic cell)
titleC. প্রকারভেদ
titleD. প্রকৃত কোষ(eukariyotic cell)
উত্তর: titleD
স্বরাষ্ট্রমন্ত্রী চিদাম্বরম, শ্রীমতি রাও ও মেজর দীপক রাওকে স্বরাষ্ট্র মন্ত্রণালয়ের সংস্থান হিসাবে অনুমোদন করেছেন, কোন আর্থিক অনুদান ছাড়াই সব রাজ্যের পুলিশকে সিকিউবিতে প্রশিক্ষণ দিতে। ইতিমধ্যেই ১৬টি রাজ্য প্রশিক্ষণ পেয়ে গেছে। বিধান না থাকার কারণে শ্রীমতি রাও রাষ্ট্রপতি পদক থেকে বঞ্চিত হয়েছেন, কিন্তু অত্যন্ত শৃঙ্খলার সঙ্গে তিনি এটি মেনে নিয়েছেন। তিনি অনেক পুরস্কার পেয়েছেন — বিশ্ব শান্তি কংগ্রেস দিয়েছে বিশ্ব শান্তি পুরস্কার, ২০০৮ সালে মালয়েশিয়ায় অবদান রাখার জন্য মালয়েশিয়ার প্রধানমন্ত্রী তাকে পুরস্কৃত করেছেন, মার্কিন রাষ্ট্রপতির স্বেচ্ছাসেবক সেবা পুরস্কার, তিন সেনা প্রধানের উদ্ধৃতি, নিকট যুদ্ধ প্রশিক্ষণ ক্ষেত্রে নিঃস্বার্থ জাতীয় সেবার জন্য ২০০৯ সালে ভারতের স্বরাষ্ট্রমন্ত্রীর প্রশংসাসূচক চিঠি, ভারত সরকারের থেকে ১০০০ অভিনন্দন। কিন্তু "সোসাইটি, স্যাভি, ইন্ডিয়া টুডে, ফেমিনা, নিউ ওম্যান", জাতীয় সংবাদপত্র, দূরদর্শন ইত্যাদির মত বিখ্যাত মাধ্যমে এবং সোশ্যাল মিডিয়ায় বিশেষ গুণসম্পন্ন মহিলা ঘোষিত হওয়া সত্তেও তিনি এখনো খ্যাতি এবং জনপ্রিয়তা থেকে দূরে থাকাই পছন্দ করেন এবং সামাজিক খ্যাতি এড়িয়ে চলেন। আন্তর্জাতিক নারী দিবস উপলক্ষে, হিন্দুস্তান টাইমস ভারতের ইতিহাসে প্রথমবারের মতো কিছু অর্জন করার জন্য তাকে নিয়ে লেখা প্রকাশ করেছে। টাইমস অফ ইন্ডিয়া টাইমস নিউজ নেটওয়ার্কের মাধ্যমে সীমা ও কোমল রাও, এই মাতা-কন্যা জুটিকে নিয়ে নিবন্ধ প্রকাশ করেছে।

সঠিক অনুচ্ছেদ শিরোনাম কোনটি?
titleA. পুরস্কার এবং স্বীকৃতি
titleB. যুদ্ধ আধুনিকীকরণ বিষয়ক কাজ
titleC. লেখক
titleD. শিক্ষা জীবন
উত্তর: titleA
মাজলে প্যাঁচ কাটা থাকায় মাজলের সাথে হেকলার ও কস এর তৈরি যন্ত্র লাগিয়ে কাজ করা যায় যেমন ছিদ্র যুক্ত ফ্ল্যাশ সাইলেন্সার, ফাঁকা গুলির সংযুক্তি ( লাল রঙযুক্ত ব্যান্ড দিয়ে চিহ্নিত, শুধুমাত্র খালি গোলাবারুদ ব্যবহারের জন্য), রাইফেল গ্রেনেড ছোড়ার জন্য একটি অ্যাডাপ্টার (একটি বিশেষ গ্রেনেড লঞ্চ কার্টিজ ব্যবহার করে ভিতরে ২২ মিমি ব্যাসের রাইফেল-রীতির গ্রেনেড ব্যবহার করার জন্য) এবং একটি কাপের মত সংযুক্তি কাঁদানে গ্যাস গ্রেনেড ছুড়তে ব্যবহার করা হয়। দ্রুত খোলা যায় এমন সাইলেন্সার লাগানোর জন্য একটি তিন খাঁজের নল পাওয়া যায়।

সঠিক অনুচ্ছেদ শিরোনাম কোনটি?
titleA. রিসিভার
titleB. আনুষঙ্গিক উপকরণ
titleC. নলের আনুষাঙ্গিক সরঞ্জাম
titleD. সংস্করণ
উত্তর: titleC
ডব্লিউ জি গ্রেসের তিন মাস পূর্বে ফ্রান্সিস ম্যাককিননের জন্ম হয়। ফোকস্টোনের কাছাকাছি কেন্টের অ্যাক্রাইজ পার্কে জন্মগ্রহণকারী ফ্রান্সিস ম্যাককিনন হ্যারো স্কুলে অধ্যয়ন করেছেন। হ্যারোতে অবস্থানকালে প্রথম একাদশে খেলার সুযোগ পাননি। তবে, কেমব্রিজে অবস্থানকালে ১৮৭০ সালে ঐতিহাসিক খেলায় অংশ নিয়েছিলেন। অক্সফোর্ডের শেষ তিন ব্যাটসম্যানকে আউট করে লাইট ব্লুজকে নাটকীয়ভাবে দুই রানে জয় এনে দিয়েছিলেন।

কেমব্রিজের সেন্ট জোন্স কলেজে ভর্তি হন। ১৮৭১ সালে সেখান থেকেই স্নাতক ডিগ্রি লাভ করেছিলেন তিনি। কেমব্রিজ বিশ্ববিদ্যালয়ের পক্ষে ক্রিকেট খেলায় অংশ নেন ও ব্লুধারী হন। ১৮৭০ সালের সুপরিচিত বিশ্ববিদ্যালয়ের খেলায় অংশ নিয়েছিলেন। শৌখিন ক্রিকেটার হিসেবে ১৮৭০ সালে এমসিসি দলে যোগদান করেন। ঐ দলে ১৮৭০ থেকে ১৮৮৫ সাল পর্যন্ত প্রথম-শ্রেণীর ক্রিকেট খেলেছিলেন।

সঠিক অনুচ্ছেদ শিরোনাম কোনটি?
titleA. দেহাবসান
titleB. প্রথম-শ্রেণীর ক্রিকেট
titleC. শৈশবকাল
titleD. ব্যক্তিগত জীবন
উত্তর: titleC
১৯৮৫-৮৬ মৌসুমে ভিক্টোরিয়ার পক্ষে দুই খেলায় অংশ নেন। কিন্তু রাজ্য দলে নিয়মিত খেলোয়াড় হতে না পারায় দক্ষিণ অস্ট্রেলিয়ার দিকে চলে যান। সেখানে ১৯৮৮-৮৯ থেকে ১৯৯১-৯২ মৌসুম পর্যন্ত খেলেন। এরপর তাসমানিয়ায় ১৯৯২-৯৩ থেকে ১৯৯৯-২০০০ মৌসুম পর্যন্ত খেলার পর ২০০০-০১ থেকে ২০০১-০২ মৌসুম পর্যন্ত পুণরায় ভিক্টোরিয়া দলে খেলেন। ১৯৯৭-৯৮ মৌসুমে ২৪.৯৮ গড়ে ৭০ উইকেট পান। তন্মধ্যে, ইনিংসে সেরা বোলিং পরিসংখ্যান গড়েন ৭/৪৯। এ সময় ভিক্টোরিয়ার দ্বিতীয় ইনিংস পর্যন্ত নিরবিচ্ছিন্ন পর্যন্ত বোলিং করতে থাকেন।

১৯৯০ ও ১৯৯১ সালে ল্যাঙ্কাশায়ার লীগে রটেনস্টলের পক্ষে খেলে যথাক্রমে ১০৭৮ রান ও ১০০ উইকেট এবং ৭৮০ রান ও ১০৮ উইকেট সংগ্রহ করেন। ১৯৯৭ ও ১৯৯৮ সালের ইউরোপীয় গ্রীষ্মকালে ডাচ নেদারল্যান্ডস প্রতিযোগিতায় রেড ও হোয়াইট (এইচসিসি রুড এন উইট) দলের পক্ষে খেলেন। অনেকগুলো উইকেট নেয়ার পাশাপাশি ব্যাট হাতেও প্রভূতঃ সফলতার সন্ধান পান।

শুরুতে ডানহাতি ফাস্ট-মিডিয়াম বোলাররূপে খেলেন। কিন্তু গোঁড়ালির আঘাতের কারণে ডানহাতে অফ ব্রেক স্পিন বোলিংয়ের দিকে ঝুঁকে পড়েন। উভয় ধরনের বোলিংয়ে মানানসই সফলতা পাবার পর ৩৪ বছর বয়সে অস্ট্রেলিয়ার টেস্ট দলে খেলার জন্য আমন্ত্রিত হন। দলের দ্বিতীয় স্পিন বোলার ও তৃতীয় পেস বোলার হন তিনি। তবে টেস্ট ক্রিকেটে অফ-স্পিনার হিসেবেই অগ্রসর হন। ২৬.১৫ রান খরচায় ৬৯ উইকেট দখল করেন।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. প্রারম্ভিক জীবন
titleD. কোচ
উত্তর: titleC
১৯৪০-এর দশকে স্বাধীনতার পূর্বে শহরটিতে জনসাধারণের পরিবহন ব্যক্তিগত ভাবে নিয়ন্ত্রিত ছিল। প্রধানত টোঙ্গি এবং 'গোয়ালিয়র ট্রান্সপোর্ট কোম্পানি' ও 'উত্তর ভারত ট্রান্সপোর্ট কোম্পানি' এর বাস পরিষেবার উপর নির্ভর ছিল দিল্লির পরিবহন ব্যবস্থা। কিন্তু ক্রমবর্ধমান শহরে এটি শীঘ্রই অপর্যাপ্ত প্রমাণিত হয়। এইভাবে ১৯৪৮ সালের মে মাসে দিল্লী পরিবহন কর্পোরেশন (ডিটিসি) দ্বারা বাস ব্যবস্থা প্রতিষ্ঠিত হয়। শহর পরিবহনে পরবর্তী বড় উদ্দোগ ছিল ২০০ সালে একটি দ্রুত গণপরিবহন ব্যবস্থা হিসাবে দিল্লি মেট্রো রেল চালু করা।

সঠিক অনুচ্ছেদ শিরোনাম কোনটি?
titleA. মেট্রো
titleB. ইতিহাস
titleC. আন্তঃ-শহর পরিবহন
titleD. রেল পরিবহন
উত্তর: titleB
বেলুড় মঠ রামকৃষ্ণ মিশনের প্রধান কার্যালয়। ১৮৯৭ সালে স্বামী বিবেকানন্দ হাওড়ার বেলুড়ে গঙ্গার পশ্চিমপাড়ে এই মঠ প্রতিষ্ঠা করেন। মঠের রামকৃষ্ণ মন্দিরটির স্থাপত্যে হিন্দু, ইসলাম ও খ্রিস্টীয় ধর্মচেতনার সংমিশ্রণ লক্ষিত হয়। ৪০ একর জমির উপর অবস্থিত মূল মঠপ্রাঙ্গনে রামকৃষ্ণ পরমহংস, সারদা দেবী, স্বামী বিবেকানন্দের দেহাবশেষের উপর অবস্থিত মন্দির ও রামকৃষ্ণ মিশনের সদর কার্যালয় অবস্থিত। এছাড়াও রামকৃষ্ণ মঠ ও মিশনের ইতিহাসকে তুলে ধরার লক্ষ্যে একটি সংগ্রহশালাও এখানে স্থাপিত হয়েছে। বেলুড় মঠ-সন্নিহিত একটি প্রাঙ্গনে গড়ে উঠেছে রামকৃষ্ণ মিশন অনুমোদিত বিভিন্ন শিক্ষাকেন্দ্র। রামকৃষ্ণ মিশন বিবেকানন্দ বিশ্ববিদ্যালয় এখানেই অবস্থিত। স্বামী বিবেকানন্দের পূর্বপরিকল্পনা অনুসারে মন্দিরের নকশা নির্মাণ করেছিলেন রামকৃষ্ণ পরমহংসের অপর সাক্ষাতশিষ্য স্বামী বিজ্ঞানানন্দ। বেলুড় মঠ ভারতের একটি প্রধান পর্যটন আকর্ষণ এবং ভক্তদের নিকট একটি পবিত্র তীর্থ। বেলুড় মঠ বিভিন্ন স্বাস্থ্য পরিষেবা, শিক্ষা, নারীকল্যাণ, শ্রমিক ও অনগ্রসর শ্রেণীর স্বার্থে গ্রামোন্নয়ন, ত্রাণ, ধর্মীয় ও সাংস্কৃতি অনুষ্ঠানের আয়োজন করে থাকে। রামকৃষ্ণ পরমহংস, সারদা দেবী, স্বামী বিবেকানন্দের জন্ম ও প্রয়াণতিথি, বিভিন্ন ধর্মীয় অনুষ্ঠান ও বড়দিন উৎসব উদযাপন করে এই কেন্দ্র। দুর্গাপূজা, বিশেষত মহাষ্টমীর কুমারীপূজা দেখতে এখানে প্রতি বছর প্রচুর জনসমাগম হয়।

সঠিক অনুচ্ছেদ শিরোনাম কোনটি?
titleA. বেলুড় মঠ
titleB. রবীন্দ্র সেতু
titleC. গড়চুমুক
titleD. দর্শনীয় স্থান
উত্তর: titleA
তিনি ঢাকা আর্টস স্কুল (বর্তমান চারুকলা ইন্সটিটিউট) থেকে চিত্রকলার উপর প্রাথমিক শিক্ষা সম্পন্ন করেন ও পরবর্তীকালে উচ্চশিক্ষার জন্য বিদেশ যান। তিনিই প্রথম বাংলাদেশি হিসেবে চিত্রকলার উপরে উচ্চশিক্ষার্থে ইউরোপ যান। প্যারিসের ইকোল দ্যা বোজ আর্টস শিক্ষাগ্রহণ করেন। এরপরে লন্ডনের সেন্ট্রাল স্কুল অব আর্টস অ্যান্ড ডিজাইন থেকে ডিপ্লোমা ডিগ্রী অর্জন করেন তিনি। ১৯৫৬ সালে তিনি দেশে ফিরে আসেন। ১৯৫৮ সালে যুক্তরাষ্ট্রে যান। ১৯৫৯-১৯৬০ পর্যন্ত তিনি "পেনসিলভিয়া অ্যাকাডেমি অব ফাইন আর্টস"- চিত্রকলা বিষয়ে গবেষণায় নিযুক্ত ছিলেন।

সঠিক অনুচ্ছেদ শিরোনাম কোনটি?
titleA. জন্ম
titleB. অবদান
titleC. মৃত্যু
titleD. শিক্ষা
উত্তর: titleD